חוק 34

חוק 34 (באנגלית: Rule 34) הוא מם אינטרנט הקובע כי קיימת פורנוגרפיה באינטרנט על כל נושא שניתן להעלות על הדעת. המושג מתואר בדרך כלל כפאנארט על נושאים שאינם ארוטיים בדרך כלל, העוסק בהתנהגות מינית.<ref name=":1"></ref>

== מקור ==
חוק 34 נוצר כנראה מקומיקס מקוון משנת 2003, שכותרתו (חוק #34 יש פורנו של זה. ללא יוצא מן הכלל), שצויר על ידי פיטר מורלי-סוטר, ובו תיאר את התדהמה שלו בעת שראה פורנו של קלווין והובס, שנוצר כפרודיה.<ref>; </ref>

== פופולריזציה ==
גולשי האינטרנט הפכו את חוק 34 למם נפוץ, בשל הריבוי של פורנוגרפיית האינטרנט, במיוחד בקרב ז'אנרים כמו ספרות חובבים, סלאש פיקשן והנטאי.<ref name=":1" />

בשנת 2006, כתבו מספר משתמשים מהפורום האנונימי 4chan רשימה הומוריסטית בשם "Rules of the Internet" (חוקי הרשת), ובה התקבע בין השאר חוק 34. הרשימה התקבעה בויקי "אנציקלופדיה דרמטיקה" (Encyclopedia Dramatica), העוסקת בתרבות ובשערוריות רשת, והופצה במהירות באותם זמנים.<ref></ref>

במאי 2007, הוקם מאגר מידע של חוק 34 בכתובת Paheal.net, עם ארכיון תמונות חוק 34 שניתן לערוך בו חיפוש,<ref></ref> ואתרים שונים החלו להופיע זמן קצר לאחר מכן. ב-20 באוגוסט באותה שנה, הקומיקס המקוון xkcd פרסם קומיקס שכותרתו "Rule 34", שכלל תרחישים מיניים היפותטיים, ביניהם תחרויות איות הומוארוטיות.<ref></ref>

בשנת 2008, משתמשי 4chan פרסמו מספר רב של פרודיות וקריקטורות בהן מומחש חוק 34. בסלנג המיוחד של מערכת הפורומים 4chan, "פורנו" מכונה rule 34, Pr0nz.<ref>Parmy Olson, [https://books.google.com/books?id=ncGVPtoZPHcC We Are Anonymous: Inside the Hacker World of LulzSec, Anonymous, and the Global Cyber Insurgency], Hachette, 2012, p. 33.</ref> אחד ממילוני התחדישים הלשוניים טוען כי חוק 34 "החל להופיע בפרסומים באינטרנט ב-2008".<ref>Charles Clay Doyle, Wolfgang Mieder, and Fred R. Shapiro, eds. The Dictionary of Modern Proverbs, Yale University Press, 2012, p. 204.</ref>

בעוד חוק 34 המשיך להתפשט ברחבי האינטרנט, אמצעי התקשורת המסורתיים החלו לדווח עליו. במאמר של Daily Telegraph משנת 2009, חוק 34 דורג במקום השלישי ברשימת "10 כללי וחוקי האינטרנט המובילים".<ref></ref> בכתבה של CNN משנת 2013 נאמר כי חוק 34 הוא "כנראה חוק האינטרנט המפורסם ביותר" שהפך לחלק מתרבות המיינסטרים.<ref>Todd Leopold, [http://www.cnn.com/2013/02/15/tech/internet-rules/index.html?iref=allsearch Meet the Rules of the Internet], CNN, February 15, 2013.</ref> ב-14 בנובמבר 2018, סטרימר ברשת החברתית טוויץ' חגג את הגעתו לגיל 18 ופרסם סרטון בטוויטר, בו הוא חיפש תמונות של חוק 34. הסרטון הפופולרי והתגובות לו סוקרו על ידי The Daily Dot.<ref></ref>

על פי החוקרים אוגי אוגאס וסאי גדאם, "היום, חוק 34 משגשג כמו תורה מקודשת בבלוגים, סרטוני יוטיוב, פידים בטוויטר ורשתות חברתיות. לעיתים קרובות נעשה שימוש במונח גם כפועל, לדוגמה במשפט 'I Rule 34'ed Paula Abdul and Simon Cowell on the judging table' ('עשיתי חוק 34 על פאולה עבדול וסיימון קאוול בשולחן השיפוט')." הם משערים שהאמרה הזו יצרה תהודה אצל כל כך הרבה אנשים מכיוון שהיא "בהחלט נכונה" מבחינת "כל מי שבילה את זמנו בגלישה באינטרנט".<ref name="auto">Ogi and Gaddam, 2011.</ref>

קורי דוקטורוב מסכם כי "ניתן לחשוב על חוק 34 בתור סוג של האשמת האינטרנט על היותו בור שפכים של פריקים, חנונים ומוזרים, אבל ניתן לראות מבעד לעדשת הקוסמופוליטיות, [ש]מעידה על תחכום מסוים – גישה אנינת טעם לחיים".<ref name="Doctorow2011"></ref>

== וריאציות ==
החוק המקורי נוסח מחדש ואוזכר רבות מאז שהפך ויראלי ברשת. להלן כמה שינויים נפוצים בהם מושמטת האמירה "No exceptions" שכתובה בגרסה המקורית של הכלל.

* "Rule 34: There is porn of it" (חוק 34: יש פורנו של זה).<ref>Doyle et al., 2012.</ref>
* "Rule 34: If it exists, there is porn of it" (חוק 34: אם זה קיים, יש פורנו של זה).<ref name="Leopold">Leopold, 2013.</ref>
* "Rule 34: If it exists, there is internet porn of it" (חוק 34: אם זה קיים, יש פורנו של זה באינטרנט).<ref name="Leopold" />
* "Rule 34: If you can imagine it, it exists as internet porn" (חוק 34: אם אתה יכול לדמיין את זה, זה קיים בתור פורנו באינטרנט).<ref name="auto" />

== הסקות ==
החידה של מציאת יוצא מן הכלל של פורנוגרפיה באינטרנט לחוק 34 הובילה להסקת חוק 35. ב-12 באוקטובר 2006, רשימה חדשה של "חוקי האינטרנט", שפורסמה באתר "אנציקלופדיה דרמטיקה", כללה את:

* "Rule 34: There is porn of it, no exceptions" (חוק 34: יש פורנו של זה, ללא יוצא מן הכלל).
* "Rule 35: If no porn is found at the moment, it will be made" (חוק 35: אם נכון לעכשיו לא נמצא פורנו, הוא ייעשה).

ביטוי אחר של חוקים אלה הוא:

* "If it exists there is porn of it. No exceptions" (חוק 34: אם זה קיים, יש פורנו של זה. ללא יוצא מן הכלל).
* "Rule 35: The exception to Rule 34 is the citation of Rule 34" (חוק 35: היוצא מן הכלל של חוק 34 הוא האזכור של חוק 34).<ref name=":0">[http://dis.4chan.org/read/lounge/1171597138/1-40 The rules of the internet] , 4chan archive, February 15, 2007.</ref>

לפיכך, "החוקים מראים שאם אתה יכול לחשוב על תרחיש, נושא או סגנון פורנוגרפי – לא משנה כמה אזוטרי או בלתי סביר הוא עשוי להיראות – אז פורנו כזה כבר יהיה מוכן, והוא יהיה זמין באינטרנט. אם זה לא המקרה, אז זה רק עניין של זמן עד שיהיה פורנו כזה".<ref></ref>

== ראו גם ==

* פורנוגרפיה מונפשת
* סלנג באינטרנט

== קישורים חיצוניים ==

* "[http://rulesoftheinternet.com/ חוקי האינטרנט]" (1000 חוקים)

== הערות שוליים ==

קטגוריה:מונחי מאנגה ואנימה
קטגוריה:תרבות אינטרנט
קטגוריה:פורנוגרפיה
קטגוריה:תופעות אינטרנט